Dôvodová  správa
k privatizácii časti zdravotníckeho  zariadenia
Poliklinika  Poltár – časť Lekáreň BEATUS Poltár

Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii časti zdravotníckeho  zariadenia (ďalej len „ZZ“) Poliklinika  Poltár – časť Lekáreň Beatus Poltár priamym predajom  časti  zdravotníckeho  zariadenia PharmDr. Jánovi Hricovi, Kvetná 670/10, Poltár .

1. Vymedzenie privatizovaného majetku
Poliklinika Poltár bola zriadená zriaďovacou listinou Ministerstva zdravotníctva SR zo dňa 2.12. 1991 pod číslom 3724/1991-A/IX-3  s účinnosťou od 1.1.1992 ako štátna príspevková organizácia s právnou subjektivitou.

  Poliklinika Poltár bola zaradená do privatizácie uznesením vlády SR č. 577 zo dňa 20. júna 2001. Základný privatizačný projekt tohto zdravotníckeho zariadenia bol predložený zriaďovateľom  MZ SR  na MSPNM SR   dňa 10. 1. 2002. Informácia o predložení privatizačného projektu bola v zmysle § 10 ods. 7 zákona č. 92/1991 Zb. v znení neskorších predpisov  zverejnená dňa 29. 1. 2002 v dennej tlači.
Do privatizácie podľa privatizačného projektu vstupuje celý subjekt, Poliklinika Poltár, ktorý sa člení na dve samostatne privatizované výstupné jednotky, a to Poliklinika Poltár ( so spôsobom privatizácie bezodplatný prevod na mesto) a lekáreň Beatus Poltár (so spôsobom privatizácie priamy predaj).
Hlavným predmetom činnosti časti zdravotníckeho zariadenia je poskytovanie   lekárenskej starostlivosti.

Údaje o rozsahu a štruktúre majetku časti „ZZ“ Polikliniky Poltár – Lekáreň Beatus Poltár  k dátumu spracovania  privatizačného projektu, t.j. k 31.12.2000 ( v tis. Sk) :

                           Aktíva celkom                                     	 220
                           stále aktíva                                           	198
                             z toho 
                                  - pozemky                                       	   0
                                  - budovy a stavby                          			198
                                  - stroje a zariadenie                         		   0
obežné aktíva                                         		  0
                            ostatné aktíva                                         			0
                           ostatné aktíva  nezach. v súvahe           	        22
                           z toho:
                           pozemky:		22
                           záväzky privatizovaného spolu:                      	           0
                           majetok samostatne privatizovanej jednotky:                       220            

2.  Návrhy privatizačných projektov a podnetov vypracovaných na zdravotnícke zariadenie Poliklinika Poltár, časť – lekáreň Beatus Poltár
             
Základný privatizačný projekt bol vypracovaný vedením zdravotníckeho zariadenia Poliklinika Poltár.  Jedná sa o ZPP na celý subjekt „ZZ“ v zmysle uznesenia vlády SR č. 577 zo dňa 20. júna 2001.  

MZ SR vo svojom stanovisku k privatizačnému projektu zo dňa 20. 11. 2001 v súlade s návrhom postupu 2. etapy privatizácie zdravotníckych zariadení súhlasí s navrhovanou metódou privatizácie v ZPP Polikliniky Poltár –– s priamym predajom Lekárne Beatus, Poltár a navrhuje ako nadobúdateľa PharmDr. Jána Hrica, ktorý lekáreň prevádzkuje.

Protimonopolný úrad SR  vo svojom stanovisku zo dňa 16. 1. 2002 súhlasí s tým, aby MSPNM SR vyzvalo všetkých záujemcov o privatizáciu predmetného „ZZ“, aby vypracovali a predložili svoj privatizačný zámer a zároveň odporúča, aby sa o budúcom nadobúdateľovi privatizovaného subjektu rozhodlo vo výberovom konaní.  Úrad súčasne  žiada, aby pri výbere nadobúdateľa boli zohľadnené všetky skutočnosti súvisiace s privatizáciou v tom zmysle, aby privatizáciou predmetného subjektu nedošlo ku vzniku alebo posilneniu dominantného postavenia nového vlastníka na relevantnom trhu.
Ministerstvo eviduje nasledovné podnety na privatizáciu časti zdravotníckeho zariadenia – Lekáreň Beatus Poltár Bratislava:

1.		Lekáreň Beatus s.r.o., Poltár, ul. Slobody 491/5  
21. 10. 1997	
2.		PharmDr. Ján Hric, Kvetná 10, Poltár
15. 11. 1999, 25. 9. 2001	
3.		LEGIO TRADE a.s., Grosslingová 53, Bratislava
31. 10. 2001	
4.		MEDIKO, spol. s r.o. pre zdravotnícke zásobovanie, Kvetná 13
31.8. 2001	
5.		Mesto Poltár v zastúpení primátora Jána Korša
Uznesenie č. 5/2001 zo dňa 4. 10. 2001 – súhlas s bezodplatným prevodom, príp. kúpou za zostatkovú cenu	

Trhové ohodnotenie „ZZ“ nebolo vykonané, a to v nadväznosti na prijatú koncepciu 2. etapy privatizácie v zdravotníctve, ktorá určila stanoviť trhové ohodnotenie privatizovaného majetku len pri odborných liečebných ústavoch a kúpeľoch.

3.  Postup posudzovania privatizačného projektu a výberu nadobúdateľa privatizovaného  majetku
Základný privatizačný projekt zdravotníckeho zariadenia Poliklinika Poltár bol po posúdení odbornými útvarmi MSPNM SR  prerokovaný v pracovnej komisii MSPNM SR dňa 28. 5. 2002. Komisia odporučila privatizovať časť zdravotníckeho zariadenia – Lekáreň Beatus Poltár spôsobom privatizácie - priamy predaj záujemcovi, ktorý bude vybraný vo výberovom konaní na MSPNM SR z doteraz známych záujemcov o privatizáciu predmetnej lekárne. 

Ministerstvo písomne oslovilo všetkých 5 známych záujemcov o privatizovaný majetok so žiadosťou o doplnenie podnetov pre potreby výberového konania, s termínom predloženia ponúk do 20.6.2002. Ponuku do výberového konania predložili dvaja záujemcovia, a to: PharmDr. Ján Hric, Kvetná 670/10, Poltár a Lekáreň Beatus s.r.o., Slobody 491/5, Poltár.
Komisia MSPNM SR pre výber nadobúdateľa  privatizovaného majetku priamym predajom, zriadená ministerkou pre správu a privatizáciu národného majetku, posúdila predložené  návrhy dňa  4.7.2002 a odporučila ako budúceho nadobúdateľa časti zdravotníckeho  zariadenia Poliklinika Poltár – časť Lekáreň Beatus Poltár  PharmDr. Jána Hrica, Kvetná 670/10, Poltár.

Zdôvodnenie výberu  nadobúdateľa:
PharmDr. Ján Hric splnil všetky podmienky výberového konania. Kúpna cena navrhnutá týmto záujemcom (550 tis. Sk) je podstatne vyššia ako účtovná hodnota privatizovanej lekárne (220 tis. Sk) a tiež vyššia ako ponuka druhého záujemcu (510 tis. Sk). MZ SR ako zriadovateľ tohto „ZZ“ tiež odporučilo za jeho nadobúdateľa PharmDr. Hrica, ktorý predmetnú lekáreň zároveň prevádzkuje ako neštátny lekárnik. PharmDr. Hric v minulom obodbí (v r. 1995) upravil na vlastné náklady vnútorné priestory lekárne a investoval do nich vlastné finančné prostriedky, ktoré boli doloženým znaleckým posudkom vyčíslené na 379 690, - Sk. Súčasťou ponuky do výberového konania je podnikateľský zámer záujemcu, ktorý je spracovaný na kvalitnej úrovni a predpokladá zvýšenie úrovne poskytovaných lekárenských a ďalších služieb v privatizovanej lekárni.

ZÁVER :

Ministerstvo pre správu a privatizáciu národného majetku Slovenskej republiky navrhuje vláde Slovenskej republiky vydať rozhodnutie o privatizácii časti zdravotníckeho zariadenia Poliklinika Poltár – časť Lekáreň Beatus Poltár priamym predajom PharmDr. Jánovi Hricovi, Kvetná 670/10, Poltár.

P R Í L O H Y